作者：程和仲
词牌/韵律：沁园春

paragraphs: 呼伯雅来，满进松精，致寿于公。
况富矣锦囊，吟边得句，森然武库，书里称雄。
亭长新封，亩宫雅趣，一笑侯王名位穹。
闲官守，任平章批抹，明月清风。
年年申庆桑蓬。
幸至节今晨恰又逢。
想霭霭其祥，瑞云闓兆，绵绵之算，线日增红。
一段文章，三千功行，名在长生宝箓中。
人间窄，待骖鸾驾鹤，上祝融峰。